Държавен вестник, бр. 99, 2010 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  99
1. единен идентификационен код (ЕИК) по 
чл. 23 от Закона за търговския регистър; 
2. справка в табличен вид, съдържаща видо­
вете играчки, приложимите за тях съществени 
изисквания, хармонизираните стандарти или 
методиките и инструкциите за измерване и 
изпитване, които ще се прилагат при оценяване 
на съответствието;
3. копия от трудови договори на персонала, 
документи за завършено образование, допъл­
нително придобита квалификация и професио­
нална автобиография, както и справка относно 
неговата компетентност и опит за извършване 
оценяване на съответствието по заявения обхват;
4. справка за техническите средства за из­
вършване на изпитвания като част от процеду­
рите за оценяване на съответствието, с които 
разполагат собствените му лаборатории и/или 
лабораториите, с които има сключени договори;
5. копие от сключените договори с подиз­
пълнители, когато има такива;
6. декларация от представляващия лицето по 
чл. 78, ал. 1, че дейността на подизпълнителите 
по т. 5 няма да повлияе на изискванията за 
поверителност, обективност и безпристрастност;
7. декларация от представляващия лицето 
по чл. 78, ал. 1, че ще съгласува избраните от 
него подизпълнители с производителя или с 
упълномощения му представител и че подиз­
пълнителите ще отговарят на изискванията по 
част четвърта, глава първа;
8. копие от сертификатите за акредитация 
на лабораториите съгласно БДС ЕN ISO/IEC 
17025, в чийто обхват попадат видовете играчки, 
за които лицето по чл. 78, ал. 1 кандидатства;
9. декларации от ръководителите на лице­
то, което кандидатства, и от наетия от него 
персонал, че отговарят на изискванията на 
чл. 78, ал. 1, т. 1 – 3 и на чл. 10, ал. 1, т. 3, 5 
и 8 от Закона за техническите изисквания към 
продуктите;
10. удостоверение от съответните компетент­
ни органи за обстоятелството по чл. 10, ал. 1, 
т. 7 от Закона за техническите изисквания към 
продуктите; 
11. копие от договора за застраховка за 
вредите, които могат да настъпят вследствие 
на неизпълнение на задълженията му, свързани 
с дейностите по оценяване на съответствието;
12. списък на стандартите по чл. 5, ал. 2, 
които притежава, отнасящи се до играчките, 
посочени в заявлението;
13. методики и инструкции за изпитване на 
изделията, когато не се прилагат стандартите 
по чл. 5, ал. 2; 
14. наръчник и процедурите на системата 
по качеството;
15. документираната процедура за оценяване 
на съответствието, за която кандидатства;
16. документ за платена такса за установяване 
съответствието на документите с изискванията 
на чл. 10, ал. 1 и 2 от Закона за техническите 
изисквания към продуктите и на чл. 27, ал. 1 
от Тарифа № 11 за таксите, които се събират в 
системата на Държавната агенция за метроло­
гичен и технически надзор по Закона за дър­
жавните такси, приета с Постановление № 97 
на Министерския съвет от 1999 г. (обн., ДВ, 
бр. 50 от 1999 г.; изм. и доп., бр. 10 от 2000 г., 
бр. 94 и 115 от 2002 г., бр. 17 и 19 от 2003 г.; 
попр., бр. 27 от 2003 г.; изм. и доп., бр. 33 и 49 
от 2003 г., бр. 32 и 104 от 2004 г., бр. 15 и 40 
от 2006 г., бр. 19 от 2007 г. и бр. 33 от 2008 г.).
(2) В случаите по чл. 78, ал. 2 лицето, което 
кандидатства за получаване на разрешение за 
оценяване на съответствието, подава до пред­
седателя на ДАМТН заявление, придружено 
от документите по ал. 1, т. 1 – 8, 10 – 13, 15 и 
16, и копие от сертификат за акредитация по 
стандарт БДС EN 45011.
(3) При положителен резултат от провер­
ките на документите по ал. 1 и 2 кандидатът 
за издаване на разрешение за оценяване на 
съответствието внася такси за извършване про­
верка на място за установяване на техническата 
компетентност и способността за изпълнение 
на заявените процедури, определени в чл. 27, 
ал. 1 от Тарифа № 11 за таксите, които се съ­
бират в системата на Държавната агенция за 
метрологичен и технически надзор по Закона 
за държавните такси. 
Чл. 81. (1) Оценяването на изпълнението 
на изискванията по част четвърта, глава първа 
се извършва съгласно процедура, утвърдена от 
председателя на ДАМТН, която се предоставя 
на заявителя.
(2) В срок 6 месеца от получаването на до­
кументите по чл. 80 председателят на ДАМТН 
взема решение за издаване на разрешение за 
извършване оценяване на съответствието на 
играчките или отказва издаването му с мо­
тивирана заповед. Издаването на разрешение 
за оценяване съответствието на играчките се 
извършва по реда на чл. 12а от Закона за тех­
ническите изисквания към продуктите. 
(3) При издаване на разрешението за 
оценяване съответствието на играчките се 
заплащат такси, определени в чл. 27, ал. 1 от 
Тарифа № 11 за таксите, които се събират в 
системата на Държавната агенция за метро­
логичен и технически надзор по Закона за 
държавните такси. 
(4) Разрешението за оценяване на съответ­
ствието не може да се прехвърля или преотстъп­
ва на други физически или юридически лица.
(5) При ограничаване, спиране на действието 
или оттегляне на нотифицирането или когато 
нотифицираният орган преустанови дейността 
си, ДАМТН предприема подходящи действия, 
за да гарантира, че досиетата на този орган се 
обработват или се съхраняват от друг нотифи­
циран орган и се предоставят при поискване 
на ДАМТН.